## Rješenje Agencije za zaštitu tržišnog natjecanja klasa: UP/I 430-01/11-04/004 od 20. listopada 2011.

### NN 141/2011 (7.12.2011.), Rješenje Agencije za zaštitu tržišnog natjecanja klasa: UP/I 430-01/11-04/004 od 20. listopada 2011.

AGENCIJA ZA ZAŠTITU TRŽIŠNOG NATJECANJA

2844

Agencija za zaštitu tržišnog natjecanja, na temelju članka 7. i članka 104. Zakona o općem upravnom postupku (»Narodne novine«, broj 47/09) radi ispravljanja pogreške u rješenju, po službenoj dužnosti, na temelju odluke Vijeća za zaštitu tržišnog natjecanja u sastavu: mr. sc. Olgica Spevec, dipl. oec., predsjednica Vijeća, Mladen Cerovac, mag. iur., zamjenik predsjednice Vijeća, te članovi Vijeća, Milivoj Maršić, dipl. oec., Vesna Patrlj, dipl. iur. i dr. sc. Mirna Pavletić Župić, dipl. iur., sa 87. sjednice, održane 20. listopada 2011., donosi sljedeće

RJEŠENJE

I. U rješenju Agencije za zaštitu tržišnog natjecanja (dalje: Agencija) od 27. rujna 2011. klasa: UP/I 430-01/11-04/004, urbroj: 580-03-2011-43-7, ispravljaju se sljedeće pogreške:

I.I. U točki III.4.1. obrazloženja rješenja u tabeli 4. umjesto »+marža \*\*\*%« mora stajati »+marža \*\*\*%«.

I.II. U točki III.4.1. obrazloženja rješenja na stranici 8. umjesto »Budući da referentna stopa u ovom trenutku iznosi 3,47%, te da, kako to proizlazi iz tabele 4, kamata za kredit trenutno iznosi \*\*\*%, uvjet iz točke 25 a) Odluke o sanaciji i restrukturiranju smatra se ispunjenim,« mora stajati »Budući da referentna stopa u ovom trenutku iznosi 3,47%, te da, kako to proizlazi iz tabele 4, kamata za kredit trenutno iznosi \*\*\*%, uvjet iz točke 25 a) Odluke o sanaciji i restrukturiranju smatra se ispunjenim«.

II. Ovo rješenje bit će obavljeno u »Narodnim novinama«.

Obrazloženje

I. Rješenjem Agencije za zaštitu tržišnog natjecanja (dalje: Agencija) od 27. rujna 2011. klasa: UP/I 430-01/11-04/004, urbroj: 580-03-2011-43-7, odobrena je državna potpora za sanaciju u obliku državnog jamstva sadržana u Prijedlogu za odobrenje državnog jamstva poduzetniku Croatia Airlines d.d., sa sjedištem u Zagrebu, Bani 75b, za provedbu postupka sanacije u razdoblju od šest (6) mjeseci, u iznosu od 57.666.437,00 USD, u protuvrijednosti od 304.882.452,41 kuna, koja će biti korištena za kreditno zaduženje za podmirenje dospjelih tekućih troškova poslovanja tijekom provedbe razdoblja sanacije u trajanju od šest (6) mjeseci jer je sukladna Zakonu o državnim potporama (»Narodne novine«, broj: 140/05 i 49/11; dalje: ZUP).

Rješenje Agencije Ministarstvo mora, prometa i razvitka i poduzetnik Croatia Airlines d.d. zaprimili su 28. rujna 2011.

Naknadnim uvidom u sadržaj navedenog rješenja, utvrđeno je da je u točki III.4.1. obrazloženja rješenja u tabeli 4., pod nazivom Uvjeti kredita prema ponudi KfW-Bank GmbH od 2. rujna 2011., u drugom redu, pogrešno napisano da se prema ponudi KfW IPEX-Bank Gmbh od 2. rujna 2011. obračunava kamatna stopa u visini 3-mjesečni LIBOR uvećan za maržu od \*\*\*%. Naime, uvidom u dokumentaciju zaprimljenu 19. i 23. rujna 2011., proizlazi da se sukladno predmetnoj ponudi za kredit obračunava kamatna stopa u visini 3-mjesečni LIBOR uvećan za maržu od \*\*\*%, stoga je razvidno da je u konkretnom slučaju riječ o nenamjernoj u pogrešci u pisanju.

Također, naknadnim uvidom u sadržaj navedenog rješenja na stranici 8., u dijelu koji glasi »Budući da referentna stopa u ovom trenutku iznosi 3,47%, te da, kako to proizlazi iz tabele 4, kamata za kredit trenutno iznosi \*\*\*%, uvjet iz točke 25 a) Odluke o sanaciji i restrukturiranju smatra se ispunjenim,« mora stajati »Budući da referentna stopa u ovom trenutku iznosi 3,47%, te da, kako to proizlazi iz tabele 4, kamata za kredit trenutno iznosi \*\*\*%, uvjet iz točke 25 a) Odluke o sanaciji i restrukturiranju smatra se ispunjenim«.

Naime, visina kamatne stope od \*\*\*%, a ne od \*\*\*% pogrešno je izračunata, zbog primjene tromjesečnog LIBOR-a u eurima, a ne američkim dolarima kako je to predviđeno ponudom, te je vidljivo da je očito riječ o nenamjernoj pogrešci u računanju visine kamate za kredit u citiranom tekstu obrazloženja rješenja.

S obzirom na navedeno, a budući da je riječ o očitoj i nenamjernoj pogrešci u pisanju i računanju u citiranom tekstu obrazloženja predmetnog rješenja, Vijeće za zaštitu tržišnog natjecanja (dalje: Vijeće) je na 87. sjednici, održanoj 20. listopada 2011., na temelju članka 7. ZDP-a i članka 104. stavka 1. Zakona o općem upravnom postupku (»Narodne novine«, broj 47/09; dalje: ZoUP), donijelo odluku o ispravljanju navedenih pogreški u rješenju, klasa: UP/I 430-01/11-04/004, urbroj: 580-03-2011-43-7, od 27. rujna 2011.

Stoga je Agencija, na temelju odluke Vijeća, odlučila kao u točki I. izreke ovoga rješenja.

Člankom 104. stavkom 1. ZoUP-a propisano je da javnopravno tijelo može rješenjem ispraviti pogreške u imenima ili brojevima, pisanju ili računanju te druge očite netočnosti u rješenju koje je donijelo ili u njegovim ovjerenim prijepisima.

Člankom 104. stavkom 2. ZoUP-a propisano je da ispravak pogreške proizvodi pravni učinak od dana od kojeg proizvodi pravni učinak rješenje koje se ispravlja.

Budući da se rješenje Agencije klasa: UP/I 430-01/11-04/004, urbroj: 580-03-2011-43-7, od 27. rujna 2011., objavljuje u »Narodnim novinama«, sukladno članku 18. ZDP-a, u »Narodnim novinama« objavit će se i rješenje o ispravku predmetnog rješenja.

Slijedom navedenog Agencija je, na temelju odluke Vijeća, odlučila kao u točki II. izreke ovoga rješenja.

UPUTA O PRAVNOM LIJEKU

Ovo rješenje je konačno u upravnom postupku. Protiv ovog rješenja žalba nije dopuštena, ali nezadovoljna stranka može pokrenuti upravni spor pred Upravnim sudom Republike Hrvatske u roku od trideset (30) dana od dana dostave ovog rješenja.

Klasa: UP/I 430-01/11-04/004
Urbroj: 580-03-2011-17-10
Zagreb, 20. listopada 2011.

Predsjednica Vijeća
za zaštitu tržišnog natjecanja
mr. sc. Olgica Spevec, v. r.

Rješenje, NN 141/2011-2844